open-index/open-wikipedia-markdown huggingface dataset:
Štefanovičová (rozlišovacia stránka)

**Štefanovičová** môže byť:

* obec na Slovensku v okrese Nitra, pozri Štefanovičová
* ženská podoba priezviska Štefanovič, napr.:
** Elena Štefanovičová (1862 – 1950), slovenská národnokultúrna pracovníčka
** Tatiana Štefanovičová (* 1934), slovenská archeologička, historička a pedagogička

## Pozri aj
* Štefanovič
* Štefanovičova ulica
John-David Francis Bartoe

**John-David Francis Bartoe** (* 17. november 1944, Abington, Pensylvánia, USA) je americký astrofyzik. Absolvoval jeden let raketoplánom Challenger v roku 1985 a stal sa v poradí 178. kozmonautom. 

## Život
Vysokoškolské vzdelanie získal na Georgetown University a Lehigh University. V tíme astronautov bol od roku 1978. V septembri 2007, teda 22 rokov po svojom lete, sa zúčastnil XX. kongresu ASE (Združenie kozmických cestovateľov) v škótskom Edinburghu. V súčasnosti je manažérom ISS v Johnsonovom vesmírnom stredusku americkej NASA. Bartoe je ženatý a má tri deti.  

## Let do vesmíru
V lete roku 1985 odštartoval z mysu Canaveral na Floride raketoplán Challenger na svoj ôsmy let. Na palube bola táto posádka: Charles Fullerton, Roy Bridges, Karl Henize, Franklin Musgrave, Anthony England, Loren Acton a štyridsaťjedenročný  Dr. John-David F. Bartoe. So sebou viezli laboratórium Spacelab. Aj napriek niekoľkým technických problémom bol plán experimentov splnený a sedemdňová misia bola úspešne zakončená pristátím na základni Edwards v Kalifornii. 

* STS-51-F Challenger štart 29. júl 1985 - pristátie 6. august 1985.

## Externé odkazy

*http://mek.kosmo.cz/bio/usa/00178.htm
*http://mek.kosmo.cz/pil_lety/usa/sts/sts-51f/index.htm
*http://halmil.blog.cz/0709 

## Zdroj

Kategória:Kozmonauti USA
Kategória:Astrofyzici USA
Kategória:Absolventi Georgetown University
Kategória:Osobnosti z Pensylvánie
Iğdır

[náhľad|Iğdır – pohľad z pohoria [Ararat (vrch v Turecku)|Aratat]]
**Iğdır** je mesto vo východnom Turecku v nadmorskej výške 850 m. M

á približne 76 950 obyvateľov (údaj z roku 2009) a je hlavným mestom rovnomennej provincie. Administratívne sa delí na 14 mestských častí.
Je jedným z dôležitých miest Turecka v oblasti poľnohospodárstva a chovu zvierat.

## Partnerské mestá
*  Šamachi, Azerbajdžan
*  Šarur, Azerbajdžan

## Referencie


## Iné projekty

## Externé odkazy
* 

kategória:Mestá v Turecku
Vlajka Sovietskeho zväzu

**Vlajka [[Sovietsky zväz|Sovietskeho zväzu]]** má červený list, v ktorého hornom rohu je skrížený zlatý kosák a kladivo, nad nimi je zlato lemovaná päťramenná hviezda (rovnaké symboly ako na štátnom znaku). Červená farba symbolizuje proletársku revolúciu, kosák a kladivo zväzok robotníkov a roľníkov v nezávislom štáte pod vedením komunistickej strany, päťramenná hviezda je znamením jednoty a medzinárodnej solidarity pracujúcich všetkých piatich kontinentov. Vlajka bola schválená v roku 1923, definitívne upravená v roku 1924. 
Kresba kosáku a kladiva bola presne popísaná v roku 1955. Poslednou úpravou z roku 1980 bolo stanovené, že kosák a kladivo sú len na líci vlajky, rub je iba červený.

## Vlajky zväzových republík


Súbor:Flag of Armenian SSR.svg| Arménska SSR
Súbor:Flag of Azerbaijan SSR.svg| Azerbajdžanská SSR
Súbor:Flag of Byelorussian SSR.svg| Bieloruská SSR
Súbor:Flag of Estonian SSR.svg| Estónska SSR
Súbor:Flag of Georgian SSR.svg| Gruzínska SSR
Súbor:Flag of Kazakh SSR.svg| Kazašská SSR
Súbor:Flag of Kyrgyz SSR.svg| Kirgizská SSR
Súbor:Flag of Lithuanian SSR.svg| Litovská SSR
Súbor:Flag of Latvian SSR.svg| Lotyšská SSR
Súbor:Flag of Moldavian SSR.svg| Moldavská SSR
Súbor:Flag of Russian SFSR.svg| Ruská SFSR
Súbor:Flag of Tajik SSR.svg| Tadžická SSR
Súbor:Flag of the Turkmen Soviet Socialist Republic (1974–1991), Flag of Turkmenistan (1991–1992).svg| Turkménska SSR
Súbor:Flag of Ukrainian SSR.svg| Ukrajinská SSR
Súbor:Flag of the Uzbek SSR.svg| Uzbecká SSR
Súbor:Flag of the Karelo-Finnish SSR.svg|Karelsko-fínska SSR (19401956)
Súbor:Flag of Transcaucasian SFSR (1925-1936).svg| Zakaukazská SFSR (19221936)
Súbor:E7901-Bishkek-museum-Lenin-carpet.jpg|Vlajky v múzeu v Biškeku


## Pozri aj
* Symboly ZSSR

## Zdroje
* Ľudovít Mucha, Vlajky a znaky krajín sveta, GKP Praha 1987

## Referencie


Kategória:Sovietsky zväz
Kategória:Vlajky zaniknutých štátov
Ignitrón

thumb|110px|Hg výbojka s mriežkou

thumb|200px|ignitron

thumb|200px|Senditrón

**Ignitrón** je výbojka, ktorá patrí do skupiny regulovaných výbojok. Okrem neho sem patria: tyratróny, ortuťové výbojky s mriežkou, excitróny a senditróny.

**Ortuťové  výbojky s mriežkou** majú ortuťovú katódu, anódu a mriežku. Aby sa katódová škvrna emitujúca elektróny, udržala aj vtedy, ak nepreteká nijaký anódový prúd, je vo výbojke ešte pomocná anóda, ku ktorej ide výboj nepretržite. Jej funkcia je podobná ako u tyratrónu, ale pretože má ortuťovú katódu, ktorej emisná vrstva-katódová škvrna je na hladine kvapalnej ortuti takmer nezničiteľná, je preto vhodná pre väčšie zaťažovacie prúdy.

**Ignitrón** je výbojka s ortuťovou katódou. Katódová škvrna sa zapaľuje v každej perióde katódovým zapaľovačom (ignitorom). Okamih zápalu možno fázovo posúvať, a tým regulovať strednú hodnotu prepúšťaného prúdu.
Ignitor je kužeľovitý kolík z polovodiča (napríklad karbid bóru), ponorený do ortuťovej katódy. Synchrónne s napätím anódy sa ignitorom privádzajú krátkodobé prúdové impulzy. Na mieste styku s ortuťou vzniká veľká koncentrácia prúdu (vplyvom malej vodivosti igniteru) a veľmi silné elektrické pole(vplyvom kapilárnej depresie ortuti je tesne pri styku s ignitorom nepatrná vzduchová medzera). Na mieste styku to spôsobuje malé iskry. Tie sa potom rýchle premenia na oblúkový výboj medzi anódou a ortuťou.

**Excitrón** je ortuťová výbojka s mriežkou a pomocnou anódou na udržanie katódovej škvrny, ktorá sa uvádza do činnosti ignitorom (nie v každej perióde, ale raz za celý čas práce).

**Senditrón** je výbojka s ortuťovou katódou. Výboj sa zapaľuje v každej perióde kapacitným zapaľovačom. Do ortuťovej katódy zasahuje zapaľovač, ktorý je obalený tenučkou nevodivou vrstvou. Po privedení vysokého napätia, zažne sa potom výboj medzi katódou a pomocnou anódou, na ktorej je pripojené tiež vysoké napätie. To zapáli napokon aj výboj medzi katódou a hlavnou anódou. Senditrón pre spoľahlivý chod vyžaduje aby mala katóda vysokú čistotu ortuti. Aby sa neznečistila parami z anódy, anódy sa zhotovujú tiež ortuťové.

## Zdroje

**Literatúra:** :

©Ing. Štěpán Vostrý - Ing. Gustav Tauš, 1968: Elektronika, 3.nezmeniteľné vydanie. Nakladateľstvo alfa, Bratislava. Translation ©Ing Ján Kamiač, 1972. Strana č.93, odsek: 16.5. Zapaľovacie obvody ignitrónov.

Kategória:Elektronika
Kategória:Výbojky
Lady Pank

**Lady Pank** ja poľská rocková skupina, založená v roku 1982. Zakladajúcimi členmi skupiny boli Jan Borysewicz a Andrzej Mogielnicki.

## Súčasná zostava
* Jan Borysewicz (gitara, spev - zakladajúci člen)
* Janusz Panasewicz (spev - v kapele od roku 1982)
* Kuba Jabłoński (bicie - v kapele od roku 1994)
* Krzysztof Kieliszkiewicz (basgitara - v kapele od roku 1994)
* Michał Sitarski (gitara - v kapele od roku 2001)

## Diskografia
* *Lady Pank* (1983)
* *Ohyda* (1984)
* *[[Drop Everything]]* (1985) MCA Records
* *LP 3* (1986)
* *O dwóch takich, co ukradli Księżyc cz. I* (1986)
* *O dwóch takich, co ukradli Księżyc cz. II* (1987)
* *Tacy sami* (1988)
* *Zawsze tam, gdzie ty* (1990)
* *Lady Pank '81-'85* (1992)
* *Nana* (1994)
* *"Mała wojna" akustycznie* (1995)
* *Ballady* (1995)
* *Gold* (1995)
* *The Best of Lady Pank* (1990)
* *Międzyzdroje* (1996)
* *Zimowe graffiti* (1996)
* *W transie* (1997)
* *Łowcy głów* (1998)
* *Koncertowa* (1999)
* *Złote przeboje* (2000)
* *Nasza reputacja* (2000)
* *Besta Besta* (2002)
* *The Best - "Zamki na piasku"* (2004)
* *Teraz* (2004)
* *Strach się bać* (2007)
* *Maraton* (2011)
* *Miłość i władza* (2016)
* *Zimowe graffiti 2* (2017)
* *LP1* (2018)
* *LP40* (2021)
* *45* (2025)

## Externé odkazy
* Oficiálna stránka skupiny
* Radio Lady Pank

Kategória:Poľské hudobné skupiny
Kategória:Rockové hudobné skupiny
Kategória:Hudobné skupiny z 1982
Deanna Troi

right|thumb|160px|Marina Sirtisová
**Deanna Troi** je fiktívna postava lodnej poradkyne v sci-fi Star Trek, ktorú stvárnila herečka Marina Sirtisová. 

Deanna je veľmi empatická osoba, pred ktorou je len ťažko možné skryť pravé pocity a nálady. Zo silných pocitov protistrany často trpí sama. V obmedzenej miere je schopná telepatie. Na rozdiel od Guinany hovorí otvorenejšie a priamym spôsobom, bez inotajov. Udržuje si značný odstup podobný telepatom z Babylonu 5, ale má „ľudskejšiu tvár“.

## Seriály a filmy
Je takmer vo všetkých epizódach seriálu *[[Star Trek: Nová generácia]]* ako lodná poradkyňa a psychologický terapeut. Je polovičný Betazoid, a preto má fyziologické predpoklady na svoju funkciu. Má nezastupiteľnú úlohu pri prvých kontaktoch s neznámymi rasami, pretože dokáže doplniť informácie (nálady, úmysly), ktoré boli úmyselne zakrývané, či nevyslovené.

Narodila sa 29. marca 2336, blízko jazera El-Nar na Betazede. Matka je veľvyslankyňa Lwaxana Troi a otec človek, dôstojník hviezdnej flotily Ian Andrew Troi. Až do roku 2370 z vôle matky nevedela, že mala sestru Kestru, ktorá sa utopila. V roku 2365 mala syna, ktorý bol pokusom mimozemskej civilizácie overiť city a pocity ľudí. Jeho rast bol urýchlený a Deana zažila radosť z jeho detstva aj žiaľ z rýchlej smrti.

Študovala psychológiu a v rokoch 2355 - 2359 Akadémiu hviezdnej flotily. Na Enterprise je členom skupiny vyšších dôstojníkov, zúčastňuje sa porád s kapitánom. Na hlavnom mostíku má trvalé miesto po pravici kapitána. Má hodnosť nadporučíka, neskôr komandéra (2370), ale na svojej uniforme ju v seriáli nenosí. Velenie preberá len v krízových situáciach pretože nemá dostatočné technické znalosti.

Na Betazede sa spoznala a zblížila s William T. Rikerom, s ktorým viackrát prerušila kontakt kvôli pracovným povinnostiam, ostali však "imzadi" (z betazoidštiny: milovaný, drahý). Stýka sa aj s inými mužmi v rôzne vážnych vzťahoch. Vydá sa len raz.  Priatelí sa s doktorkou Beverly Crusherovou a Natashou Yarovou, inak je skôr uzavretá a nekamaráti sa s každým. Má rada poker a čokoládu vo všetkých formách a príchutiach, ukľudňuje ju. 

## Poznámky


## Externé odkazy

Kategória:Postavy Star Treku
Zoznam nemeckých radarov druhej svetovej vojny

Táto stránka obsahuje **zoznam hlavných pozemných a námorných [[radar]]ov používaných [[Nacistické Nemecko|Nemeckom]] počas [[druhá svetová vojna|druhej svetovej vojny]]**.

## Galéria

Obrázok:Bundesarchiv Bild 101I-343-0656-30, Im Westen, Radar "Freya".jpg|Radar Freya (v pozadí)
Obrázok:Würzburg radar FuMG.65 at Douvres-la-Délivrande, Calvados, France.jpg|Obrovský Würzburg v Douvres-la-Délivrande vo Francúzsku
Obrázok:Wassernmann L Girder Chimney radar illustration.png|Náčrt radaru Wassernmann
Obrázok:Mannheim radar in DTM 2.JPG|Teleso radaru Mannheim v múzeu


## Zdroje
* Price A.: *Nástroje temnot. Historie elektronické války 1939 – 1945*. Mladá fronta, Praha 2006.

Kategória:Dejiny nemeckého vojenstva
Kategória:Radary druhej svetovej vojny
Nemecké radary druhej svetovej vojny
Radary
Nemecké radary druhej svetovej vojny
Kategória:Vojenské radary
Kantonská veža

náhľad|Najvyššie veže sveta
**Kantonská veža** alebo **Kuang-čou tcha** (, , , , doslova:  Kantonská televízno-turistická veža;  alebo *Guangzhou TV & Sightseeing Tower*) je veža v čínskom meste Kanton. Bola dokončená koncom roka 2009, aby bola hotová počas Ázijských hier 2010. Slúži ako televízna veža a rozhľadňa. Okrem technológií sa vo veži nachádzajú reštaurácie, obchody, konferenčné priestory a kiná.

Výstavba začala v novembri 2005 a po dokončení sa stala druhou najvyššou voľne stojacou stavbou na svete (v súčasnosti (jún 2011) tretia po Burdž Chalífa a Tokyo Sky Tree) s výškou . Má 108 poschodí nad terénom a 2 pod. Výška strechy je 459,2. Má tvar hyperboloidu, ktorý je tvorený dvoma elipsami.

## Galéria

Súbor:Hyperboloid Shuckhov Tower in Guangzhou during construction.jpg|november 2007
Súbor:Guangzhou Tower2008.jpg|august 2008
Súbor:Guangzhou Tower.jpg|po dokončení (2010)


## Referencie

## Pozri aj
* Zoznam najvyšších veží v Číne
* Zoznam najvyšších veží na svete

## Iné projekty

Kategória:Veže v Číne
Kategória:Stavby v Kantone
Kategória:World Federation of Great Towers
Kategória:Architektúra z 2010
Indigo (farba)

thumb|Farba Indigo
**Indigo** (španielsky, latinsky, grécky *indikón* podľa "to indické, podľa pôvodu z Indie") je tmavomodré farbivo a rovnomenné pomenovanie farby Indigo. Popísať sa dá  ako posledný rozoznateľný odtieň modrej prechádzajúc do modrofialovej.

## Iné projekty

Kategória:Farby
Štandardný elektródový potenciál

**Štandardný elektródový potenciál** (E°) je hodnota potenciálu elektródy určitého kovu, ponoreného do roztoku jeho soli za štandardných podmienok (pri tlaku 101&nbsp;325&nbsp;Pa, teplote 25&nbsp;°C a koncentrácii iónov v roztoku 1&nbsp;mol/dm3). Hodnota štandardného elektródového potenciálu určuje schopnosť kovu prechádzať do iónového stavu v elektrolyte, na základe čoho sa dá predpokladať chemická aktivita daného kovu v roztokoch.

Absolútna hodnota štandardného eletródového potenciálu nie je zmerateľná, no je možné merať rozdiel potenciálov medzi párom elektród z rôznych kovov. Pokiaľ sa jedna elektróda z dvojice definuje ako referenčná, nameraný potenciál sa vzťahuje na takúto referenčnú elektródu. Konvenciou sa zaviedla štandardná vodíková elektróda (platinová elektróda nasýtená vodíkom pri parciálnom tlaku 101,325&nbsp;kPa, ponorená do roztoku kyseliny s jednotkovou aktivitou oxóniových katiónov). Potenciál tejto elektródy je podľa dohody rovný nule, takže nameraná hodnota rozdielu potenciálov sústavy kov - vodíková elektróda je hodnota štandardného elektródového potenciálu príslušného kovu. Konvenciou sa taktiež zaviedlo, že hodnota štandardného elektródového potenciálu je hodnotou redoxného potenciálu. Zotriedené hodnoty E° predstavujú elektrochemický rad napätia kovov.

Čím negatívnejšia je hodnota štandardného potenciálu daného kovu, tým väčšia je jeho tendencia prechádzať do roztoku v podobe katiónov. Z uvedeného vyplýva, že kov s negatívnejším potenciálom, (menej ušľachtilý) redukuje z roztoku ióny kovu s pozitívnejším potenciálom (ušľachtilejšieho) a pritom sa sám oxiduje a prechádza do roztoku ako katión.

;Štandardné elektródové potenciály niektorých kovov, prvkov a zlúčenín:

Kategória:Elektrochémia
Jurij Michajlovič Baturin

**Jurij Michajlovič Baturin** (; * 12. jún 1949, Moskva) je bývalý ruský politik a kozmonaut, ktorý dvakrát letel do vesmíru v lodiach Sojuz. 

## Životopis
Vo svojej rodnej Moskve absolvoval viacero škôl. V roku 1973 ukončil štúdium na Moskovskom fyzikálno-technickom inštitúte s titulom inžinier fyziky a začal pracovať u NPO Energija v Moskve. O sedem rokov neskôr absolvoval Lomonosovu univerzitu (o.&nbsp;i. odbor žurnalistika). V roku 1990 nasledovala vedecká stáž na Kennan Institute v USA a potom sa dostal do kancelárie prezidenta Jeľcina ako jeho konzultant. V rokoch 19911997 bol zamestnaný na fakulte žurnalistiky Lomonosovej univerzity. V roku 1993 bol zvolený do prezidentského sovietu v Moskve a prevzal niekoľko riadiacich funkcií. V roku 1997 sa dostal do tímu kozmonautov, prešiel výcvikom a o rok neskôr už do vesmíru letel prvýkrát. Po návrate síce v tíme zostal, ale venoval sa práci pre Novaja gazeta a potom išiel učiť ako profesor politickej analýzy na Moskovský inžiniersko-fyzikálny inštitút. V roku 2000 absolvoval vojenskú akadémiu Generálneho štábu Ruskej federácie a potom sa vrátil pracovať aj do výcviku kozmonautov v Hviezdnom mestečku. V roku 2001 letel do vesmíru druhýkrát. 

V roku 2005, keď mal 56 rokov, sa bol liečiť v českých Tepliciach a predniesol tu aj svoje úvahy o budúcnosti niektorých projektov kozmonautiky. Toho istého roku bol hosťom Týždňa ruskej kultúry v Drážďanoch. 

## Lety do vesmíru
V auguste 1998 sa stal 382. kozmonautom, keď letel v kozmickej lode Sojuz TM-28. Na palube lode, ktorá odštartovala ako všetky ruské z kozmodrómu Bajkonur, s ním boli kozmonauti Gennadij Padalka a Sergej Avdejev. Pripojili sa k orbitálnej stanici Mir, kde slúžila 26. stála posádka, spoločne tu 10 dní pracovali a Baturin potom na palube Sojuz TM-27 spolu s pôvodnou posádkou odletel na Zem. Padalka s Avdejevom na Mire zostali ako nová stála posádka. 

O necelé tri roky neskôr (mal 51 rokov) letel druhýkrát so Sojuzom TM-32. Spolu s s ním letel vesmírny turista Američan Dennis Tito a Talgat Musabajev z Kazachstanu. Cieľom letu bolo vymeniť dosluhujúcu kozmickú loď Sojuz TM-31, ktorá bola dlhšiu dobu zaparkovaná ako záchranná loď na orbitálnej stanici ISS. Na stanici pobudli 7 dní a potom sa v lodi Sojuz TM-31 spoločne všetci traja vrátili na Zem s pristátím v Kazachstane. 

* Sojuz TM-28 – Mir – Sojuz TM-27, štart 13. august 1998, pristátie 25. august 1998.
* Sojuz TM-32 – ISS – Sojuz TM-31, štart 28. apríl 2001, pristátie 6. máj 2001.

Pri svojich dvoch letoch strávil vo vesmíre 19 dní.  

## Referencie

### Externé odkazy

* http://mek.kosmo.cz/bio/rusko/00382.htm
* http://mek.kosmo.cz/pil_lety/rusko/sojuz_tm/so-tm28/index.htm
* http://mek.kosmo.cz/pil_lety/rusko/sojuz_tm/so-tm32/index.htm
* http://www.lib.cas.cz/space.40/INDEX2.HTM 
* http://www.astro.cz/clanek/2131

Kategória:Osobnosti z Moskvy
Kategória:Ruskí kozmonauti
Kategória:Ruskí politici
Jiřina Švorcová

**Jiřina Švorcová** (* 25. máj 1928, Kociánovice (dnes lokalita v Hradci Králové-Slezskom Předměstí) – † 8. august 2011, Praha) bola česká divadelná a filmová herečka a komunistická politička. Hrala množstvo postáv poplatných jej komunistickému presvedčeniu. Iniciovala a riadila rad politických aktivít v českej kultúre.

## Kariéra
Absolvovala pražskú DAMU a stala sa členkou Divadla na Vinohradoch. Politická činnosť a presadzovanie politických tém v kultúre jej prinieslo povesť angažovanej a presvedčenej komunistky. V 70. a 80. rokoch bola predsedníčkou Zväzu českých dramatických umelcov, po potlačení „pražskej jari“ bola jednou z kľúčových postáv riadiacich normalizáciu v českej a československej kultúre. Aktívne pôsobila pri príprave a prezentácii Anticharty. V roku 1976 sa stala členkou ÚV KSČ. 

V roku 1978 jej bol udelený Rad Víťazného februára, v roku 1984 titul národná umelkyňa. Svoje postoje nezmenila ani po nežnej revolúcii. Pokračovala v angažovaní sa v prospech komunistickej myšlienky, pôsobila na kampaniach a akciách KSČM ako recitátorka poézie. V roku 1996 neúspešne kandidovala za KSČM do Senátu. V roku 2011 dostala od TV Barrandov cenu Prominent roka.,

Populárnou sa stala, keď stvárnila hlavnú postavu v televíznom seriáli Jaroslava Dietla *[[Žena za pultem|Žena za pultom]]*.

Zomrela po ťažkej chorobe v pražskej liečebni dlhodobo chorých v Malvazinkách.

## Filmografia
* *Král Šumavy*, 1959
* *Smyk*, 1960
* *Horoucí srdce*, 1962
* *Jakou barvu má láska*, 1973
* *Putování Jana Amose*, 1983
* *Žena za pultom*, 1977
* *Matka*
* *Člověk není sám*, 1971

## Referencie

## Iné projekty

## Externé odkazy
* Profil na serveri Totalita
* Profil na serveri CFN 

Kategória:České divadelné herečky
Kategória:České filmové herečky
Kategória:České televízne herečky
Kategória:Českí politici
Kategória:Česko-slovenskí národní umelci
Kategória:Členovia KSČ/KSS
Kategória:Ženy v politike
Kategória:Osobnosti z Hradca Králové
Kategória:Členovia Ústredného výboru Komunistickej strany Česko-Slovenska
Kategória:Nositelia Radu Víťazného februára
Jozef Krivička

**Jozef Krivička** (* 9. november 1952, Cífer, Slovensko† 13. marec 2020, Florida, USA) bol slovenský divadelný a televízny herec. Žil v USA.

Jozef Krivička hral hrdinské, výbojné typy postáv, ale výborne sa pohyboval aj v komediálnej polohe nielen v hrách klasikov, ale aj súčasných autorov. Okrem postáv stvárnených na divadelných doskách vytvoril viacero ďalších v televíznych inscenáciách a filmoch.

## Životopis
Na základnej škole v Cíferi sa začína venovať prednesu poézie, prózy a ochotníckemu divadlu. Počas štúdia na Gymnáziu Jána Hollého v Trnave (19681971) účinkoval v divadelnom súbore Mladé letá pri vtedajšej Stálej scéne v Trnave.

V rokoch 19711975 študoval herectvo na Divadelnej fakulte VŠMU v Bratislave v ročníku profesora Karola L. Zachara.

Počas štúdia vytvoril niekoľko hlavných postáv:
* v absolventskom predstavení Molière - *[[Georges Dandin]]* (Ďuro Danko)
* v Divadle Jozefa Gregora Tajovského vo Zvolene v hre Eduarda de Filipa - *[[Stopercentný Gentleman]]*  

Po absolvovaní štúdia prijal angažmán vo vtedajšom Krajovom divadle Trnava, kde sa stal zakladajúcim členom súboru Divadla pre deti a mládež.

Jozef Krivička a herci Marián Zednikovič, Zuzana Kronerová, Jaro Filip, Vladimír Jedľovský, Štefan Kožka a ďalší, ako aj režiséri Juraj Nvota a Blaho Uhlár, pomáhali uvádzať do života novú formu pohľadu na divadelné umenie. Ako jedno z prvých profesionálnych divadiel práve trnavské Divadlo pre deti a mládež upriamilo pozornosť na detského diváka a mládež presne v intenciách svojho názvu.

## Divadelné inscenácie

## Televízne inscenácie
*Bačova žena, réžia: Karol L. Zachar
*Amerikán, réžia: Blaho Uhlár
*Skon Paľa Ročku, réžia: Martin Šulík
*Nevera po slovensky, réžia: Juraj Jakubisko
*Alžbetin dvor, réžia: Andrej Letrich
*Prípad z Amagerskej lúky, réžia: Miloš Pietor
*Paradajka za rohom, réžia: Juraj Nvota

## Filmy
*Šepkajúci fantóm, réžia: Andrej Letrich
*Dievča z jazera, réžia: Ján Lacko

## Referencie

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Osobnosti z Cífera
Symboly ZSSR

## Vlajka
**Vlajka [[Sovietsky zväz|Sovietskeho zväzu]]** má červený list, v ktorého hornom rohu je skrížený zlatý kosák a kladivo, nad nimi je zlato lemovaná päťramenná hviezda (rovnaké symboly ako na štátnom znaku). Červená farba symbolizuje proletársku revolúciu, kosák a kladivo zväzok robotníkov a roľníkov v nezávislom štáte pod vedením komunistickej strany, päťramenná hviezda je znamením jednoty a medzinárodnej solidarity pracujúcich všetkých piatich kontinentov. Vlajka bola schválená v roku 1923, definitívne upravená v roku 1924.

## Vlajky zväzových republík


Súbor: Flag of Armenian SSR.svg | Arménska SSR
Súbor: Flag of Azerbaijan SSR.svg | Azerbajdžanská SSR
Súbor: Flag of Byelorussian SSR.svg | Bieloruská SSR
Súbor: Flag of Estonian SSR.svg | Estónska SSR
Súbor: Flag of Georgian SSR.svg | Gruzínska SSR
Súbor: Flag of Kazakh SSR.svg | Kazašská SSR
Súbor: Flag of Kyrgyz SSR.svg | Kirgizská SSR
Súbor: Flag of Lithuanian SSR.svg | Litovská SSR
Súbor: Flag of Latvian SSR.svg | Lotyšská SSR
Súbor: Flag of Moldavian SSR.svg | Moldavská SSR
Súbor: Flag of Russian SFSR.svg | Ruská SFSR
Súbor: Flag of Tajik SSR.svg | Tadžická SSR
Súbor: Flag of the Turkmen Soviet Socialist Republic (1974–1991), Flag of Turkmenistan (1991–1992).svg | Turkménska SSR
Súbor: Flag of Ukrainian SSR.svg | Ukrajinská SSR
Súbor: Flag of the Uzbek SSR.svg | Uzbecká SSR
Súbor: Flag of the Karelo-Finnish SSR.svg|Karelsko-fínska SSR (19401956)
Súbor: Flag of Transcaucasian SFSR (1925-1936).svg | Zakaukazská SFSR (19221936)
Súbor: E7901-Bishkek-museum-Lenin-carpet.jpg |Vlajky v múzeu v Biškeku


## Znaky
**Znaky [[Zoznam republík Sovietskeho zväzu|zväzových republík]]** takisto ako znak Zväzu sovietskych socialistických republík obsahujú kosák a kladivo a červenú hviezdu ktorá symbolizuje komunizmus, tak ako aj vychádzajúce slnko (aj keď v Lotyšskej SSR, kde sa Baltské more nachádza na západe krajiny sa interpretovalo ako zapadajúce slnko), obklopený kotúčom pšenice. Motto ZSSR *[[Proletári všetkých krajín, spojte sa!]]*, bolo na každom znaku v jazyku republiky a v ruskom. Pridané boli okrem toho do znakov jednotlivých republík aj charakteristické motívy, reliéfy, charakteristiky krajiny (kopce, vrchy...), prípadne iné (ekonomika, kultúra a pod).

V tabuľke sú uvedené znaky republík v roku 1987, rok predtým, než jednotlivé republiky začali postupne meniť svoje štátne symboly na súčasné, čo súviselo s rozpadom ZSSR, ktorý bol zavŕšený v roku 1991. Na pravej strane je znak republiky tak, ako ho používajú v súčasnosti. Ako vidieť viaceré ázijské republiky používajú podobné znaky ako za éry ZSSR. Viaceré európske republiky sa vrátili k historickým znakom. Bielorusko používalo tradičnú Pahoniu (znak Litovského veľkovojvodstva) v rokoch 1991 až 1995, kedy sa vrátili k preštylizovanému znaku z éry bývalého Sovietskeho zväzu. Odštiepenecká Podnesterská moldavská republika (Podnestersko), medzinárodne považovaná za časť Moldavska, používa znak Moldavskej SSR (pozri znak Podnesterska).

## Pozri aj
* Symboly Juhoslávie

Kategória:Sovietsky zväz
Grzegorz Lato

náhľad|vľavo|Grzegorz Lato na Majstrovstvách sveta 1974

**Grzegorz Bolesław Lato** (* 8. apríl, 1950, Malbork, Poľsko) je bývalý poľský futbalista a politik. Hrával na pozícií útočníka, resp. krídla. Je držiteľom rekordu v počte štartov za poľskú reprezentáciu a druhým najlepším strelcom v histórii. Lato hrával počas zlatej éry poľského futbalu, ktorá začala ziskom zlata na olympiáde v Mníchove v roku 1972 a skončila o desať rokov neskôr na Majstrovstvách sveta 1982. Lato bol taktiež najlepším strelcom a získal zlatú kopačku Majstrovstiev sveta 1974. Je považovaný za jedného z najpodceňovanejších európskych hráčov futbalovej histórie.

Na klubovej úrovni odohral najväčšiu časť svojej kariéry za tím Stal Mielec, s ktorým dvakrát získal titul v Poľskej lige. Dve sezóny odohral v Belgicku za KSC Lokeren a v Mexiku za FC Atlante. Bol považovaný za rýchleho krídelníka. Počas 90. rokov bol trénerom viacerých poľských klubov.

Vstúpil do politiky za stranu Zväz demokratickej ľavice (*Sojusz Lewicy Demokratycznej*), v rokoch 2001 až 2005 bol členom poľského Senátu. 30. októbra 2008 sa stal predsedom Poľského futbalového zväzu.

## Úspechy
* Majster Poľska: 1973, 1976
* Finalista poľského pohára: 1976
* Štvrťfinále Pohára UEFA: 1975/76
* Pohár CONCACAF: 1983
* Najlepší strelec poľskej ligy: 1973, 1975
* Zlatá kopačka MS: 1974

## Referencie

## Iné projekty

Kategória:Narodenia v 1950
Kategória:Poľskí futbalisti
Kategória:Poľskí olympionici
Kategória:Poľskí politici
Kategória:Hráči Stal Mielec
Kategória:Hráči KSC Lokeren
Kategória:Hráči Majstrovstiev sveta vo futbale 1974
Kategória:Hráči Majstrovstiev sveta vo futbale 1978
Kategória:Hráči Majstrovstiev sveta vo futbale 1982
Kategória:Osobnosti z Malborku
Autofelácia

thumb|Autofelácia
**Autofelácia** je sexuálna praktika, pri ktorej muž dráždi svoj penis vlastnými ústami. Ide o formu masturbácie. Väčšina mužov ale nemá penis dostatočnej dĺžky, alebo dostatočnú ohybnosť chrbtice, aby mohla túto praktiku vykonávať. Niekedy je možné dosiahnuť túto schopnosť tréningom. Niekedy je tiež možné zvoliť pozíciu, pri ktorej zasunutiu penisu do úst napomáha gravitácia (väčšinou sa v konečnom dôsledku nezasúva do úst celý penis, ale iba žaluď, prípadne sa žaluď olizuje). Kinseyove správy uvádzajú, že túto praktiku je v USA schopné vykonávať iba asi jedno percento mužov. Analogická praktika u žien (žena ústami dráždi vlastnú pošvu) sa nazýva autocunnilingus. 

## Iné projekty

Kategória:Sexuálne praktiky
Majstrovstvá klubov FIFA 2005

**Majstrovstvá klubov FIFA 2005** bol druhý ročník majstrovstiev klubov FIFA a prvýkrát sa uskutočnil v Japonsku. Turnaj začal 11. decembra a skončil 18. decembra. Víťazom sa stal brazílsky klub São Paulo FC, keď vo finále porazil anglický klub FC Liverpool 1 - 0. Jediný gól finálového zápasu dal v 27. minúte Mineiro. Najlepším strelcom turnaja sa stali s 2 gólmi až štyria hráči: Brazílčan Márcio Amoroso, Angličan Peter Crouch, Kostaričan Alvaro Saborio a Saudskoarab Mohammed Noor. Najužitočnejší hráč sa stal Brazílsky brankár Rogério Ceni. Zápas o tretie miesto vyhral kostarický klub Deportivo Saprissa.

## Kvalifikované tímy

## Štadióny

## Zostavy

## Pavúk

## Štvrťfinále

----

## Semifinále

----

## Zápas o piate miesto

## Zápas o tretie miesto

## Finále

## Strelci
;2 góly
* Amoroso (São Paulo)
* Peter Crouch (Liverpool)
* Mohammed Noor (Al-Ittihad)
* Alvaro Saborio (Deportivo Saprissa)

;1 gól
* Hamad Al-Montashari (Al-Ittihad)
* Christian Bolaños (Deportivo Saprissa)
* David Carney (Sydney FC)
* Steven Gerrard (Liverpool)
* Rónald Gómez (Deportivo Saprissa)
* Joseph-Désiré Job (Al-Ittihad)
* Mohammed Kallon (Al-Ittihad)
* Mineiro (São Paulo)
* Emad Moteab (Al-Ahly)
* Rogério Ceni (São Paulo)
* Dwight Yorke (Sydney FC)

## Konečné poradie

## Ocenenia


Kategória:Majstrovstvá klubov FIFA
Kategória:Futbal v 2005
Análny kolík

**Análny kolík** (anglicky: *Butt plug*) je špeciálna erotická pomôcka používaná pri dráždení análneho otvoru. Je vyrábaný z rôznych materiálov (najčastejšie latex, silikón, neoprén) a jeho tvar pripomína vibrátor, alebo dildo. Líši sa splošteným zakončením, ktoré zamedzuje, aby kolík vnikol do konečníka. Ten totiž nie je na rozdiel od pošvy uzavretý a kolík by tak mohol putovať až do čriev. Existujú rôzne prevedenia, kedy môže byť análny kolík vibračný, nevibračný a nafukovací. Pri nafukovacom variante vedie z kolíka hadička, na ktorej konci je pumpička s reguláciou vzduchu. Nafúknutím tak môže dôjsť k výraznému zväčšeniu kolíka, ktoré zvyšuje sexuálny zážitok.

## Zdroj

## Iné projekty

Kategória:Erotické pomôcky
Patrick Baudry

**Patrik Pierre Roger Baudry** (* 6. marec 1946, Douala, Kamerun) je francúzsky astronaut, ktorý v roku 1985 letel v raketopláne a stal sa tak 172. človekom vo vesmíre. 

## Životopis
Vzdelanie získal vo Francúzsku, kde v roku 1969 ukončil štúdium na *[[École de l’air et de l’espace|École de l'Air]]*. Potom v Spojenom kráľovstve absolvoval školu pre testovacích pilotov (ukončil ju v roku 1978). Dva roky bol letcom v Centre d'Essais en Vol, Brétigny-sur-Orge. V roku 1980 začal kozmonautický výcvik najskôr vo Francúzsku, potom v ZSSR. Po svojom lete v raketopláne sa vrátil do Francúzska ako pilot v Aérospatiale, Branche Avions a od roku 1995 v známej spoločnosti Airbus Industrie.

## Let do vesmíru
V júni 1985 sa zúčastnil piatej misie raketoplánu Discovery. Let trval 7 dní a posádka počas neho vypustila na obežnú dráhu Zeme tri družice: Morelos 1, Arabsat 1B a Telstar 3. Štart bol z rampy 39 vo Vesmírnom stredisku Johna F. Kennedyho. Sedemčlennej posádke velil kpt. Daniel Brandenstein, ďalej leteli John Creighton, Steven Ray Nagel, John Fabian, Shannon Lucidová, Patrick Baudry a princ Sultán Ál Saúd zo Saudskej Arábie. Raketoplán po splnenej misii pristál na základni Edwards v Kalifornii. 

* STS-51-G Discovery (17. jún 1985 – 24. jún 1985)

## Bibliografia
O celom lete napísal vo svojej knihe *Dnes vychádza Slnko šestnásťkrát*, ktorá vyšla koncom roka 1985 v Paríži.

## Referencie



## Externé odkazy

* http://mek.kosmo.cz/bio/ostatni/00172.htm
* http://mek.kosmo.cz/pil_lety/usa/sts/sts-51g/index.htm
* http://www.lib.cas.cz/space.40/INDEX2.HTM 

Kategória:Francúzski kozmonauti
Erotická pomôcka

**Erotická pomôcka** je predmet, ktorý sa zvyčajne používa pri masturbácií, na zintenzívnenie sexuálnych zážitkov a na zlepšenie a spestrenie sexuálneho života. Použitie pomôcky obvykle vedie k dosiahnutiu sexuálneho uspokojenia. 
Medzi erotické pomôcky patrí:
*Afrodiziakum
*Análne guličky
*Análny kolík
*Dildo
*Erekčný krúžok
*Lubrikačný gél
*Nafukovacia panna
*Umelá vagína
*Vákuová pumpa (erotická pomôcka)
*Venušine guličky
*Vibračné vajíčko
*Vibrátor
a iné.
Pedro de Mendoza

**Pedro de Mendoza y Luján** (* 1487, Guadix -  † 23. jún 1537, Atlantický oceán) bol španielsky conquistador a kolonizátor Južnej Ameriky, prvý guvernér (po španielsky adelantado) oblastí v okolí La Plata, zakladateľ Buenos Aires. 

Narodil vo významnej španielskej rodine, slúžil ako dôstojník počas španielskych kampaní v Taliansku. Pretože cisár Karol V. povzbudený správami o veľkom bohatstve Inkov, chcel, aby Španielsko bolo prvým národom, ktorý preskúma vnútrozemie Južnej Ameriky, vymenoval Mendozu za vedúceho expedície dobývania a kolonizácie v oblasti Río de la Plata s pokynmi založiť tri mestá a získať kontrolu nad rozsiahlym regiónom. 24. augusta 1535 sa Mendoza plavil s asi 2 000 mužmi a 13 loďami (ďalšie tri boli pridané na Kanárskych ostrovoch a dve sa stratili počas plavby). Bohužiaľ, Mendoza trpel syfilisom a tak medzi jeho podriadenými panovala rivalita, následkom čoho bol jeden z vodcov popravený. Expedícia dorazila do Río de la Plata začiatkom roku 1536 a založila Buenos Aires. Indiáni boli spočiatku nápomocní, ale čoskoro sa obrátili proti usadlíkom. Mendoza, trpiaci svojou chorobou zrejme stratil podporu posádky a preto sa rozhodol vrátiť do Španielska. Zomrel cestou domov a bol pochovaný na mori.

Kategória:Narodenia v 1487
Kategória:Úmrtia v 1537
Kategória:Španielske vojenské osobnosti
Kategória:Conquistadori
Adelantado

**Adelantado** (špan.) bol titul úradníka v stredovekom Španielsku. V mierovom období bol predstaviteľom práva, počas vojny bol vojenským úradníkom. V 12. storočí počas reconquisty sa takto tituloval veliteľ a správca pohraničného územia. Najstarší známy adelentado bol menovaný v roku 1253 pri rekonquiste územia nazývaného "La Frontera" (Andalúzia).  

Conquistadori vykonávajúci tieto funkcie získali obvykle oprávnenie nespútaného vykorisťovania území za to, že spacifikovali dané územie v prospech španielskej koruny. Termín pochádza zo španielskeho *por adelantado*: postupovať dopredu, ísť v čele. S touto definíciou je možné sa stretnúť v niekoľkých dokumentoch z 11. storočia z Kastílie a Navarry, ktoré však neobsahujú výklad ani rozsah povinností spojených so zastávaným úradom.

Adelantados reprezentovali kráľov Kastílie. Od čias panovania Ferdinanda III. až do XVII. storočia mali vo zverených provinciách prakticky neobmedzenú moc. Pedro Menéndez de Avilés, Adelantado de les Indias za Filipa II. bol pravdepodobne najschopnejším a najznámejším úradníkom toho typu. Alonso Fernández de Lugo slúžil ako adelantado na Kanárskych ostrovoch ku koncu XV. storočia. Iným známym držiteľom toho titulu bol brat Krištofa Kolumba, Bartolomeo, ktorý spravoval Hispaniolu počas bratovej neprítomnosti.

Existovali 3 typy:
* *adelantado mayoros* - vládcovia provincií menovaní kráľom
* *adelantado especiales*, ktorí sa ďalej delili na *adelantado de la corté* a *adelantado dal rey* - predstavitelia najvyššej súdnej moci príslušného územia
* *adelantado de mar* - velitelia zámorských výprav

V 14. storočí titul stratil svoj mocenský význam a zmenil sa na čestný.

Neskôr, v období španielskych koloniálnych výprav, conquisty a v XVI. i XVII. storočí, to bol titul najvyššieho úradníka (veliteľa conquistadorov) zastupujúceho španielskeho kráľa v kolónii (predchodcovia vicekráľov).

## Referencie

Kategória:Dejiny Španielska
Kategória:Tituly
Majstrovstvá klubov FIFA 2005 – Finále

Na **[[Majstrovstvá klubov FIFA 2005|Majstrovstvách klubov FIFA 2005]]** sa konalo finále 18. decembra a stretli sa v ňom brazílsky klub São Paulo FC a anglický klub FC Liverpool. Hralo sa na štadióne v Jokohame. Jediný gól zápasu padol v 27. minúte a strelil ho Brazílčan Mineiro a poslal São Paulo FC do vedenia. FC Liverpool mal do konca zápasu zdrvujúcu prevahu. Celkovo vystrelili až 21-krát, z toho 8-krát na bránu a rozohrávali až 17 rohových kopoch a aj tak nedali ani jeden gól. A tak mohlo São Paulo FC oslavovať svoj prvý titul na tomto turnaji.

## Cesta tímov do finále

## Zápas
### Detaily

## Štatistiky

Kategória:Majstrovstvá klubov FIFA 2005
Kategória:Futbalové zápasy
Hrad Rožmberk

**Rožmberk** je rozsiahly hradný komplex v Česku položený na ostrohu nad riekou Vltavou. 

Jeho pôvodná ranogotická časť z 13. storočia (tzv. *Horný hrad*) po požiari v roku 1522 už nebola udržiavaná. Zachovala sa len kruhová veža *Jakobínka*. Dnešné jadro hradu tvorí takzvaný *Dolný hrad*, vystavaný v 30. rokoch 14. storočia ako zmenšenina dnešného krumlovského zámku. Neskôr bol prestavovaný, prvýkrát ešte v gotickom slohu, začiatkom 16. storočia renesančne, v 19. storočí opäť regotizovaný. V miestach pôvodného Horného hradu stojí tzv. *Nový zámek* - obytná budova z 19. storočia, verejnosti neprístupná. Slúži ako rekreačné stredisko Českej pošty.

## Iné projekty

Rožmberk
Kategória:Národné kultúrne pamiatky v Juhočeskom kraji
Kategória:Renesančné stavby v Česku
Kategória:Neogotické stavby v Česku
Kategória:Stavby v okrese Český Krumlov
Kategória:Rožmberk nad Vltavou
Merano

**Meran**, taliansky **Merano**, (ladinskom dialekte *Maran*, latinsky *Meranum*) je mesto v Taliansku a po meste Bolzano druhé najväčšie mesto Južného Tirolska. Meran je kúpeľné mesto a leží v údolí Adige na rozhraní Ötztalských, Ortlerských a Sarntalských Álp. V Merane žije 36 tisíc obyvateľov.

## Dejiny
thumb|left|Kúpeľný dom v Merane
Pôvodne na tomto mieste býval rímsky vojenský tábor ležiaci na dôležitej križovatke obchodných a vojenských ciest do priesmykov Reschenpass a Brennerpass. Dnešné mesto bolo založené v 9. storočí. V 12. storočí tu bol založený hrad a od 19. storočia tu fungujú kúpele na liečbu pľúcnych chorôb. 

## Kúpele
Kúpele v Merane sa nachádzajú v krásnom prírodnom parku. K dispozícii tu sú studené minerálne, rádioaktívne, alebo fluoridové pramene vyvierajúce z hory San Vigilio. Liečia sa tu respiračné, srdcové a gynekologické ochorenia, zápaly a bolesti. Liečebné kúry zahŕňajú rôzne kúpele, bahno, inhalácie, masáže, saunu a solárium. 

## Pamiatky
V historickom centre sú dochované meštianske domy zo 14. storočia. Dominantou Merana je hrad *Castel Trautmannsdorf*, v ktorom sa nachádza múzeum. Ďalšou zaujímavosťou je zámok *Catella Principesco*, ktorý bol od 16. storočia letným sídlom cisára. Z cirkevných pamiatok je najvýznamnejšou gotická katedrála *San Nicolò*. 

## Partnerské mestá
*  Girona, Španielsko
*  Pardubice, Česko
*  Salzburg, Rakúsko

## Iné projekty

## Zdroje

Kategória:Mestá v regióne Tridentsko-Horná Adiža
Dildo

thumb|Dildo
**Dildo** (z angl. *dildo*) je sexuálna pomôcka v tvare umelého penisu, používaná predovšetkým na masturbáciu. Na rozdiel od vibrátora (=robertka) dildo nevibruje.

## Dejiny
Už v mladšom paleolite sa objavili artefakty podobné dnešnému tvaru, ktoré sa pravdepodobne používali pre sexuálne účely. Predpokladá sa, že niektoré tieto historické "pomôcky" sa používali na perforáciu mladých dievčat. Aj keď tieto názory boli niektorými archeológmi spochybňované. Najstarší známy umelý penis je 20 cm falus z prachovca spred 30 000 rokov, ktorý sa našiel v jaskyni neďaleko nemeckého mesta Ulm.

Prvé nálezy z lešteného kameňa sa odhadujú na obdobie 2 500 rokov pred Kr. V časoch starovekého Ríma sa objavujú zo slonoviny a vzácnych drevín. Vznik plastických hmôt priniesol prvé plastové dildá a v sedemdesiatych rokoch začal obrovský rozmach erotických pomôcok z latexu. Po ňom sa objavil silikón a nakoniec zlúčeniny silikónu ako napr. „Love Clon“ – veľmi podobný ľudskej pokožke. Veľmi obľúbené sú aj dildá z akrylátu a kryštalického skla.

## Referencie

## Iné projekty

## Zdroj

Kategória:Erotické pomôcky
Lodewijk van den Berg

**Lodewijk van den Berg** (* 24. marec 1932, Sluiskil, Holandsko – † 16. október 2022) bol americký astronaut holandského pôvodu, 167. človek vo vesmíre.

## Životopis
Prvé vysokoškolské štúdium so zameraním na chémiu absolvoval v rodnom Holandsku, bola to Technical University v Delfte. Absolvoval ju roku 1961 a ďalšie školy a zamestnania absolvoval v USA. Bolo to štúdium aplikovanej vedy na University of Delaware, ktorú ukončil v roku 1975 v titulom doktora PhD. Potom si našiel zamestnanie u EG & G Corp kalifornskej Golete, kde tento vedec zostal osem rokov. Roku 1983 vstúpil do NASA, kde sa podrobil výcviku astronautov v Houstone a v roku 1985 absolvoval let do vesmíru. Po návrate z NASA odišiel k spoločnosti Constellation Technology Corp v Largo na Floride. Tu pôsobil do roku 2004, teda svojich 72 rokov. 

## Let do vesmíru
Zúčastnil sa sedemdňovej misie STS-51-B s raketoplánom Challenger na jar roku 1985. Sedemčlennú posádku tvorili: Robert Overmyer, Frederick D. Gregory, William Thornton, Norman Thagard, Don Lind, Taylor Wang a dr. Van den Berg. Štartovali  z rampy 39 na Vesmírnom stredisku Johna F. Kennedyho. V raketopláne so sebou mali západonemecké laboratórium Spacelab 3 a v ňom okrem série prístrojov k vedeckým experimentom tiež niekoľko zvierat - opičky, potkany. Úspešný let (podľa katalógu COSPAR 1985-034A) bol zakončený pristátím na základni Edwards v Kalifornii. 

* Challenger STS-51-B štart 29. apríl 1985, pristátie 6. máj 1985

## Referencie


## Iné projekty

## Externé odkazy

* Osobná stránka v MEK
* Vesmírna misia 
*Osobná stránka na Space40  

## Zdroj

Kategória:Holandskí kozmonauti
Kategória:Kozmonauti USA
UDP

**UDP** môže byť
* internetový protokol, pozri Používateľský datagramový protokol
* jeden z ribukleotidov, pozri Uridíndifosfát
Britská invázia

alt=Graf britských hitov č.1 v Billboard top 100, podľa týždňov|náhľad|320x320bod|'''''Graf britských hitov č.1 v Billboard top 100'', podľa týždňov'''
**Britská invázia** je výraz, ktorý opisuje  prienik rock and rollových, bigbítových a popových hudobných umelcov zo Spojeného kráľovstva na predtým uzavretý hudobný trh Spojených štátov medzi rokmi 1964 – 1966.

U britskej mládeže začal byť koncom 50. rokov populárny rebelský spôsob života a hudobného prejavu amerických rock and rollových a bluesových hudobníkov, preto postupne začali kombinovať rôzne hudobné žánre, ktoré neskôr v roku 1962 splynuli do tzv. bítového boomu. Výsledkom bol hudobný štýl, ktorý bol známy pod názvom „*Merseybeat*“, alebo aj bigbít. Dňa 7. februára 1964 vysielala americká televízna stanica CBS vo svojom spravodajskom programe CBS Evening News s Walterom Cronkiteom správu o tom ako skupina The Beatles prišla na územie Spojených štátov. Túto správu korešpondent uviedol slovami: „The British Invasion this time goes by the code name *Beatlemania*“ („V tejto chvíli je britská invázia s kódovým označením *[[beatlemánia]]*“). Niekoľko dní potom sa skupina prezentovala v programe Ed Sullivan Show, po ktorom nasledovala *invázia* ich hitov v amerických rebríčkoch, ktorá pretrvala až do rozpadu skupiny v roku 1970. Dňa 4. apríla mala skupina The Beatles hity v najvyššej päťke rebríčku Billboard Hot 100. V nasledujúcich dvoch rokoch sa na vrcholy amerických rebríčkov dostali single ďalších hudobníkov z britských ostrovov ako boli napríklad Chad & Jeremy, Peter and Gordon, The Animals, Manfred Mann, Petula Clark, Freddie and the Dreamers, Wayne Fontana and the Mindbenders, Herman’s Hermits, The Rolling Stones, The Troggs a Donovan. Do vlny britskej invázie 60. rokov sa dostali aj The Who, The Kinks, The Bee Gees, Cream a The Dave Clark Five. Súčasťou britskej invázie v Spojených štátoch boli aj vplyvy spôsobu obliekania, strihu vlasov správania a kultúry mládeže. Vzormi správania a obliekania sa stal aj film The Beatles, *[[A Hard Day’s Night]]*, či ošatenie z butikov na londýnskej Carnaby Street. Anglicko sa v tejto dobe pre americké médiá stalo centrom sveta hudobného diania a odevnej kultúry mladých.

## Referencie

Kategória:Populárna hudba
Kategória:Rock
Freya

**Freya** je: 
* v mytológii: meno bohyne, pozri Freya (bohyňa) 
* vo vojenstve: označenie nemeckého radaru z obdobia druhej svetovej vojny, pozri Freya (radar)
Sedem (film)

**Sedem** (v origináli ***Se7en***) je americký kriminálny film, ktorého režisérom bol David Fincher. 

Detektív William Somerset(herec Morgan Freeman) a detektív David Mills (herec Brad Pitt) vyšetrujú sériu brutálnych vrážd, ktoré sú motivované siedmimi hlavnými hriechmi. 

Rolu Sommerseta písal scenárista pre Williama Hurta, neskôr bol zvažovaný aj Al Pacino, ktorý sa ale rozhodol pre film *[[Vyšší záujem]]*. Režisér mal na konte film *[[Votrelec 3]]* a k scenáru *Sedem* sa vyjadril ako o dokumente nehumánnosti. Spracovanie filmu skutočne ani tak nevysvetľuje prečo bola vražda spáchaná, ale ako bola prevedená.

Dej sa odohráva v neupresnenom meste, plnom hluku, smogu a neprestávajúceho dažďa. Dokreslovalo to násilnosť, surovosť deja, depresie a zlé nálady postáv. Tmavý vzhľad bol dosiahnutý aj pomocou tzv. "bleach bypass", ktorý prehlbuje tmavé odtiene, začo bol kameraman nominovaný na Academy Awards (nominácia filmu aj za strih).

## Zápletka

Somerset odchádza do výslužby a stretáva sa s novo nastupujúcim Millsom pri prípade vraždy, ktorá podľa staršieho určite nie je vhodná pre "nováčika". Sám odmieta ďalej pracovať na brutálnom prípade, ktorý je zrejme počiatkom série vrážd a nejasného uzatvorenia.

Mills sa drzo a hrubo vyjadruje ku všetkým udalostiam a situáciam, neustále odmieta pozíciu "nováčika". Somerset je typ detektíva, ktorý má rozhľad, skúsenosti, znalosť hraníc zákona. Vysvetlenie motívu vrážd, ktoré spájajú hriechy : OBŽERSTVO, LAKOMSTVO, PÝCHA, LENIVOSŤ, SMILSTVO, ZÁVISŤ a HNEV hľadá aj v Danteho *[[Božská komédia|Božskej komédii]]* (zoradené podľa výskytu v deji).

## Externé odkazy
* Zaujímavosti z filmu na ČSFD

Kategória:Filmy z 1995
Kategória:Filmy podľa názvu
Kategória:Filmy USA
Kategória:Filmy režírované Davidom Fincherom
Roberta Lynn Bondarová

**Roberta Lynn Bondarová** (* 4. december 1945, Sault Ste. Marie) je lekárka a prvá astronautka z Kanady. 

## Životopis
Po strednej škole nastúpila na University of Guelph v Kanade, odbor zoológia a poľnohospodárstvo. Úspešne ju ukončila v roku 1968. Potom pokračovala v trojročnom postgraduálnom štúdiu na University of Western Ontario v odbore experimentálnej patológie a neurológie. Potom nasledovala ďalšia vysoká škola University of Toronto. Tu zakončila získaním titulu PhD v roku 1974 a v štúdiu pokračovala na McMaster University v Kanade. Tu ukončila vzdelávanie ako všestranná lekárka v roku 1977. Na posledne menovanej škole pracovala v rokoch 1982 – 1983 ako asistujúca profesorka pre odbor neurológia. 

V roku 1983 sa zapojila na deväť rokov do NRCC/Kanada a od roku 1989 do výcvikového strediska astronautov NASA. V roku 1992 letela do vesmíru ako 18. žena a 264. človek z našej planéty. Strávila tam osem dní.  Po absolvovaní letu z NASA v roku 1992 odišla.  

### Let raketoplán
V januári 1992 odštartoval z Floridy raketoplán Discovery na svoj 14. let. Na jeho palube bolo sedem astronautov: Ronald Grab, Stephen Oswald, Norman Thagard, David Hilmers, William Readdy, Ulf Merbold a Roberta Bondarová. Táto zostava vedcov na obežnej dráhe oživila laboratóriá Spacelab a Biorack a venovala sa rôznym pokusom. Bondarová (z modrého tímu) o. i. v skleníku skúmala semenáčiky ovsa. Pristáli na základni Edwards v Kalifornii po ôsmich dňoch letu. 

* STS-42 Discovery štart 22. január 1992, pristátie 30. január 1992.

## Iné projekty

## Referencie

## Externé odkazy

*http://mek.kosmo.cz/bio/ostatni/00264.htm 
*http://mek.kosmo.cz/pil_lety/usa/sts/sts-42/index.htm 
*http://www.lib.cas.cz/space.40/INDEX2.HTM  

Kategória:Kanadskí kozmonauti
Kategória:Kozmonautky
Kategória:Kanadskí lekári
Kategória:Osobnosti zo Sault Ste. Marie (Ontário)
Venera-7

**Venera-7** () bola sovietska sonda programu Venera, ktorý sa zaoberá výskumom Venuše. Keď pristála na povrchu Venuše, stala sa prvou sondou vyrobenou človekom, ktorá úspešne pristála na inej planéte a zaslala informácie naspäť na Zem.

* Dátum/čas štartu: 17. august 1970, 05:38 UTC
* Hmotnosť na obežnej dráhe: 1180 kg
* Hmotnosť pri pristátí: 495 kg

Do atmosféry Venuše vstúpila 15. decembra 1970 a na planéte pristála o 05:34:10 UTC v ten istý deň. Pristála na súradniciach 5° J, 351° V.

Z kabíny sa vysunula anténa a signál sa na Zem vracal po dobu 35 minút. Po pristátí vysielala po dobu 23 minút veľmi slabý signál, pravdepodobne kvôli zapadnutiu kabíny pričom anténa nebola presne nasmerovaná smerom k Zemi.

## Pozri aj
* Pristátia na iných planétach

## Externé odkazy
* NASA Profil - Venera 7 
* V atmosfére Venuše

## Zdroj

Kategória:Program Venera
Kategória:Prieskum Venuše
Kategória:Kozmonautika v 1970
Kategória:Úspešné sondy